CELEX: 32017R1551
Language: fi
Date: 2017-07-14 00:00:00
Title: Komission delegoitu asetus (EU) 2017/1551, annettu 14 päivänä heinäkuuta 2017, talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annetun Euroopan parlamentin ja neuvoston asetuksen (EU) 2016/1076 liitteen I muuttamisesta

15.9.2017   
            
            
               FI
            
            
               Euroopan unionin virallinen lehti
            
            
               L 237/59
            
         KOMISSION DELEGOITU ASETUS (EU) 2017/1551,
   annettu 14 päivänä heinäkuuta 2017,
   talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annetun Euroopan parlamentin ja neuvoston asetuksen (EU) 2016/1076 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1076 (1) ja erityisesti sen 2 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EU) 2016/1076 säädetyn EU:n markkinoillepääsyjärjestelyn edunsaajamaiden luettelo vahvistetaan kyseisen asetuksen liitteessä I. Samassa asetuksessa säädetään myös menettelystä, jonka mukaisesti Euroopan unioni voi soveltaa suojatoimenpiteitä liitteessä I luetelluista maista peräisin oleviin tuotteisiin.
            
         
               (2)
            
            
               Asetuksella (EU) 2016/1076 siirretään komissiolle valta antaa delegoituja säädöksiä kyseisen asetuksen liitteen I muuttamiseksi, jotta siihen voidaan lisätä AKT-valtioiden ryhmään kuuluvia valtioita, jotka ovat saaneet päätökseen talouskumppanuussopimusta koskevat neuvottelut Euroopan unionin kanssa.
            
         
               (3)
            
            
               Eteläisen Afrikan kehitysyhteisön (SADC) talouskumppanuussopimusvaltiot sekä Euroopan unioni ja sen jäsenvaltiot saattoivat päätökseen neuvottelut kattavasta talouskumppanuussopimuksesta 15 päivänä heinäkuuta 2014. SADC:n talouskumppanuussopimusvaltiot sekä Euroopan unioni ja sen jäsenvaltiot allekirjoittivat sopimuksen 10 päivänä kesäkuuta 2016 (2).
            
         
               (4)
            
            
               Lesotho ratifioi talouskumppanuussopimuksen 16 päivänä syyskuuta 2016.
            
         
               (5)
            
            
               Mosambik ratifioi talouskumppanuussopimuksen 28 päivänä huhtikuuta 2017.
            
         
               (6)
            
            
               Euroopan parlamentti hyväksyi talouskumppanuussopimuksen 30 päivänä syyskuuta 2016.
            
         
               (7)
            
            
               Tämän tuloksena talouskumppanuussopimusta on sovellettu väliaikaisesti 10 päivästä lokakuuta 2016.
            
         
               (8)
            
            
               Tämän vuoksi myös Lesotho ja Mosambik olisi sisällytettävä kyseiseen liitteeseen I, jotta voidaan helpottaa talouskumppanuussopimuksen täysimääräistä soveltamista EU:ssa,
            
         ON HYVÄKSYNYT TÄMÄN ASETUKSEN:
   1 artikla
   Lisätään Lesothon kuningaskunta ja Mosambikin tasavalta asetuksen (EU) 2016/1076 liitteeseen I.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä heinäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 185, 8.7.2016, s. 1.
   
      (2)  Euroopan unionin ja sen jäsenvaltioiden sekä SADC:n talouskumppanuussopimusvaltioiden välinen talouskumppanuussopimus (EUVL L 250, 16.9.2016, s. 3).